tartuNLP/wikipedia-smugri-20251201 huggingface dataset:
Kenneth Miller

Kenneth R. Miller ("Ken Miller") (s. 1948) on biologian professori Brown University:ssa.
Katolisuudestaan huolimatta Miller on tullut tunnetuksi älykkään suunnittelun kritisoijana. Miller esittää kirjassaan "Finding Darwin's God", että Jumala ja evoluutio eivät ole toisensa poissulkevia.
Koulutus.
Miller väitteli filosofian tohtoriksi Coloradon yliopistossa vuonna 1974.
Miller ja älykäs suunnittelu.
Miller oli todistajana oikeudessa "Selman v. Cobb County" -oikeudenkäynnissä, jossa "älykkään suunnittelun" kannattajat testasivat tarrakampanjan laillisuutta. Tarrakampanjan tarkoituksena oli laittaa biologian oppikirjaan tarra, jossa kerrottiin että "evoluutio on teoria, ei fakta". Miller, joka oli yhtenä kirjoittajana biologian oppikirjassa "Biology: The Living Science", oli sitä mieltä että tarrakampanja ei "mennyt riittävän pitkälle", ja kehotti ihmisiä suhtautumaan kaikkeen tieteeseen avoimesti. Millerin mielestä tarra olisi ollut hyväksyttävissä muodossa "tiedettä, ei fakta".
Oikeuden päätös oli, että tarrat rikkoivat lakia. Päätös on tarkistettavana.
Miller oli myös asiantuntijatodistajana "Kitzmiller v. Dover Area School District" -oikeudenkäynnissä, jossa käsiteltiin "älykkään suunnittelun" suhdetta koulutusohjelmaan. Oikeudenkäynnissä Miller puhui muun muassa siitä, voiko palautumaton monimutkaisuus syntyä vähittäisin muutoksin, vai ovatko toiminnalliset välimuodot mahdottomia.
Laupeus

Laupeus (, ) on sana, joka tulee esiin yleisimmin uskonnollisissa merkityksissä ja on merkitykseltään lähellä sanoja sääliväisyys, armo ja rakkaus. Ihminen voi olla laupias ja hän voi harjoittaa laupeudentöitä. Laupias samarialainen on eräs tunnettuja Jeesuksen käyttämiä vertauksia. Sanaan sisältyy ajatus säälistä ja myötätunnosta hädässä olevaa kohtaan. Se ei ole ainoastaan passiivista myötätuntoa, vaan aktiivista toimintaa aiheuttavaa tunnetta, joka saa ihmisen auttamaan heikommassa asemassa olevaa omalla kustannuksellaan.
Klassisessa kreikassa "elos" tarkoittaa tunnetta, joka valtaa ihmisen jonkin pahan tai onnettomuuden kohdattua lähimmäistä. Eräät filosofit, kuten esimerkiksi stoalaiset, pitivät laupeutta sielun sairautena, mutta Raamattu korostaa usein ja painokkaasti laupeuden tärkeyttä.
Raamatun mukaan Jumala on laupias. Ps 103:8-13
Daavid sanoi, että Jumalan laupeus tekee hänestä suuren. Ps 18:36
San 19:22 sanoo, että ihaninta ihmisessä on hänen laupeutensa.
Tarsos

Tarsos () on kaupunki Turkissa. Sen asukasluku oli vuonna 2013 arviolta 245 671.
Maantiede.
Tarsos siajitsee Keski-Turkin eteläosassa noin 20 kilometrin päässä Välimeren rannikosta sisämaahan. Kaupunki on Cydnusjoen (Tarsus Çay) varrella. Kaupunkia ympäröi tasanko, joka tunnetaan hedelmällisenä maatalousseutuna.
Historia.
Nykyisen Tarsoksen alueella on ollut keskyksettä ihmisasutusta jo neoliittiselta kaudelta lähtien. Nykyinen Tarsos mainitaan ensimmäisen kerran historiallisissa lähteissä muinaisen Assyrian ajoilta kuningas Sanheribin valtakaudella. Sittemmin kaupunkia hallitsivat akhaimenidit ja seleukidit. Seleukidien kaudella paikka tunnettiin Antiokhos IV Epifanesin mukaan nimellä "Antiokia Cydnuksen varrella". Vuonna 67 ennen ajanlaskun alkua Tarsoksesta tuli osa Rooman valtakuntaa ja Kilikian provinssin pääkaupunki. Osana Roomaa Tarsos oli yksi Itä-Rooman johtavia keskuksia. Marcus Antonius ja Kleopatra tapasivat ensimmäisen kerran Tarsoksessa, joka tunnettiin myös kreikkalaista filosofiaa opettavasta yliopistostaan. Kristinuskon historiassa Tarsos tunnetaan Paavalin syntymäpaikkana.
Arabit valtasivat Tarsoksen Bysantin valtakunnalta vuonna 712 ja tekivät siitä osan kohti itää kulkevasta linnoitusten ketjusta. Bysantin valtakunta ei kuitenkaan luopunut kaupungista, joka vallattiin ja jälleenvallattiin sittemmin useita kertoja. Abbasidikalifi al-Mamun haudattiin Tarsokseen. Abbasidien jälkeen kaupunkia hallitsivat hamdanidit, tulunidit ja ikhšidit. Vuonna 950 Bysantin laivasto otti huomattavan voiton Said al-Daulan laivastosta kaupungin edustalla ja vuonna 965 keisari Nikeforos II Fokasin joukot valtasivat kaupungin. Vuonna 1097 kaupungin valtasivat ristiretkeläiset näiden marssiessa Bysantin maiden läpi kohti Pyhää maata. Seuraavalla vuosisadalla siitä tuli osa Kilikian armenialaiskuningaskuntaa, kunnes Egyptin mamelukit valtasivat sen 1300-luvulla.
Mamelukit tekivät Tarsoksesta autonomisen puskurivaltion heidän ja karamanidien välille. Karamanidien tilalle nousivat lopulta heidät alistaneet osmanit, jotka valtasivat myös Tarsoksen seuraavan vuosisadan aikana. Tarsos oli ensin osa Aleppon hallinnollista aluetta, mutta vuonna 1571 siitä tehtiin Kyproksen eyaletin alainen sancak. Vuonna 1867 Tarsoksesta tulitoisen sancakin "kada". 1800-luvulle tultaessa Tarsos oli taantunut rauniokyläksi. Aluetta vaivasivat etenkin viereiset suot ja niiden myötä malaria. Sittemmin itsenäisessä Turkin tasavallassa pahamaineiset suot alueella on kuivatettu ja Tarsos on kasvanut jälleen paikallisen kaupan keskukseksi.
Väestö.
Tarsoksen asukasluku oli vuonna 2013 arviolta 245 671. Vuonna 2000 vastaava lukema oli 216 382.
Antz Extreme Racing

Antz Extreme Racing on vuonna 2002 valmistunut PlayStation- ja Xbox-peli. Peli pohjautuu elokuvaan Antz-muurahaiset. Pelissä pelataan neljää urheilulajia: juoksua, rallia, slalomia ja lentoa kärpäsellä.
Radat.
Radassa on tavallisesti kolme kierrosta. Peleissä on myös aikarajoja.
Pelin saa joko yksin- tai kaksinpeliksi. Pelattavia hahmoja on kuusi Prinsessa Bala, Z, Azteca, Weawer, kenraali Mandible ja Cutter. Aluksi ovat vain Bala ja Z.
Pelissä on kukkia, joista saa eri aseita:
Lentoajoneuvot ovat usein kärpäsiä, slalomlaudat yleensä lehtiä. Ralliauton moottorina toimii usein eri kokoinen kärpänen tai joskus leppäkerttu. Treetop t:ssä ajetaan tosin hämähäkeillä/kuoriaisilla. Pelissä on toiminto, jossa kisaajoiden autot menevät eli sekoittuvat uusiksi. Autojen pyörät ovat usein nappeja tai korkkeja. Eri ajoneuvoja:
Nils Ursin

Nils Kristian Ursin (s. 20. toukokuuta 1974 Kuopio) on suomalainen basisti, joka on ollut Timo Rautiainen &amp; Trio Niskalaukaus -yhtyeen jäsen. Ursin soitti bassoa myös Timo Rautiaisen soolokokoonpanossa vuosina 2006–2010.
Ursin on yhdessä ex-Niskalaukaus-kitaristi Jarkko Petosalmen kanssa vaikuttanut 1990-luvun alkupuolella death metal -yhtyeessä Paraxism. 
Trio Niskalaukauksen kotisivuilla 1. marraskuuta 2006 julkaistun tiedotteen mukaan Ursinin uusi oma yhtye on progressiivista metallia soittava Archead, jolta on valmistumassa demo. Myöhemmin on luvassa pitkäsoitto, jos yhtye pääsee sopimukseen julkaisijan kanssa.
Ursin käyttää ESP-merkkisiä soittimia.
Nils Ursin on ollut naimisissa vuodesta 2002.
Riccardo Muti

Riccardo Muti (s. 28. heinäkuuta 1941 Molfetta) on italialainen kapellimestari. Muti toimi Milanon La Scalan musiikillisena johtajana vuosina 1986–2005 ja Philadelphian orkesterin musiikillisena johtajana 1980–1992.
Riccardo Muti voitti 1967 nuorten kapellimestarien Cantelli-palkinnon. Hän toimi Maggio Musicale Fiorentino -musiikkijuhlien johtajana 1968–1980. Hän on johtanut lontoolaista Philharmonia-orkesteria säännöllisesti vuodesta 1972, ja seuraavana vuonna hän tuli orkesterin ylikapellimestariksi Otto Klempererin jälkeen.
Muti on vieraillut säännöllisesti Berliinin ja Wienin filharmonikoiden johdossa. Vuodesta 1971 hän on johtanut säännöllisesti oopperoita ja konsertteja Salzburgin musiikkijuhlilla, jossa hänet tunnetaan erityisesti Mozartin musiikin esittämisestä.
Vuonna 2011 Muti vastaanotti Birgit Nilsson -palkinnon.
Unst

Unst on yksi Skotlannin Shetlandsaarista. Se on asutuista Britteinsaarista pohjoisin. 
Unstin väkiluku on laskussa. Vuonna 1871 se oli 2 269, vuonna 1991 1 055 ja nyttemmin alle tuhat. Saaren korkein kohta on Saxa Vord, 285 metriä merenpinnasta.
Unstin tärkein kylä on Baltasound ja muita ovat mm. Uyeasound ja Haroldswick. Aivan saaren pohjoispuolella sijaitsee 1850-luvulla rakennettu Muckle Fluggan majakka.
Vaimoni on noita

Vaimoni on noita ("Bewitched") on vuosina 1964–1972 tehty yhdysvaltalainen television komediasarja. Sen päähahmoja olivat nuori aviopari, mainosmies Darrin ja kotirouva Samantha Stephens (Elizabeth Montgomery), joka on oman äitinsä tavoin noita.
Henkilöt.
Sarjan vakiovieraana esiintyi Samanthan äiti Endora (Agnes Moorehead), joka paheksuu tyttärensä avioliittoa "kuolevaisen" kanssa. Vierailulla kävi usein myös muita Samanthan sukulaisnoitia ja velhoja, mm. ovennuppeja keräilevä täti Clara ja käytännön piloja harrastava setä Arthur. Stephensit saavat toisella tuotantokaudella tyttären, Tabathan, joka on perinyt äitinsä noitavoimat. Myöhemmin he saivat myös pojan, Adamin joka vaikuttaa isänsä tapaan olevan kuolevainen.
Stephensien riesana oli utelias naapurin rouva Kravitz. Vakihahmona esiintyi myös Darrinin esimies Larry Tate vaimoineen.
Suomessa.
Sarjaa esitettiin Suomessa alun perin jo 1960-luvun lopulla; myöhemmin sarjaa esitti vuodesta 2005 lähtien Nelonen.
Elokuva.
Aiheesta tehtiin vuonna 2005 elokuva, jonka aiheena oli tv-sarjan henkiinherättäminen.
Muckle Flugga

Muckle Flugga on asumaton saari Skotlannin Shetlandsaarilla. Se sijaitsee Britteinsaarten pohjoisimman asutun paikan, Unstin, pohjoispuolella. Muckle Fluggan pohjoispuolella on vielä Out Stack. 
Muckle Fluggalla on Thomas ja David Stevensonin vuonna 1854 rakentama majakka. Ennen majakan automatisointia maaliskuussa 1995 saari oli Britteinsaarten pohjoisin asuttu saari.
Sheldon Adelson

Sheldon Gary Adelson (4. elokuuta 1933 Boston – 11. tammikuuta 2021, Malibu, Kalifornia) oli yhdysvaltalainen liikemies, joka tunnetaan erityisesti grynderinä ja Las Vegas Sands -uhkapeliyhtiön toimitusjohtajana ja pääomistajana.
Elämä.
Liikemiehenä.
Bostonilaissyntyisen Adelsonin perhetausta oli vaatimaton . Hänen isänsä Arthur oli liettuanjuutalainen taksinkuljettaja ja äiti oli walesilainen ompelija. 
Sheldon kävi City College of New Yorkia, mutta ei valmistunut sieltä. Adelson palveli Yhdysvaltain armeijassa, mistä kotiuduttaan hän perusti useita yrityksiä ja työskenteli erilaisissa tehtävissä.
Adelsonin läpimurto oli 1970-luvun lopulla perustettu Comdex-tietokonemessu, jonka hän myi vuonna 1995 lähes 900 miljoonalla dollarilla. Comdex järjestettiin vuosittain Las Vegasissa, ja siitä kasvoi nopeasti yksi maailman suurimpia messuja.
Adelson osti vuonna 1989 Sands Hotel and Casinon ja perusti sitä pyörittämään Las Vegas Sands -yrityksen. Seuraavana vuonna Adelson avasi Sands Expon, joka on maailman suurimpia yksityisiä kongressikeskuksia. Sands-hotelli purettiin vuonna 1996, ja Adelson rakensi sen paikalle The Venetian Hotelin. Monien muiden Las Vegasin hotellien tapaan silläkin oli oma teemansa, ja sillä oli muun muassa oma Canal Grandensa ja omat gondolinsa. Venetian-hotelli on sen jälkeen laajennettu, ja siitä on kasvanut maailman suurimpiin kuuluva hotellikompleksi.
Adelson laajensi toimintaansa vuonna 2004 Macaolle, joka oli vuonna 1999 siirtynyt Portugalilta Kiinalle. Sands Macao avattiin toukokuussa 2004, ja alle vuodessa kasinohotelli toi takaisin siihen käytetyt investoinnit. The Venetian Macao puolestaan avattiin 2007 ja Singaporen Marina Bay Sands vuonna 2010. Aasian kasinot ja Las Vegas Sandsin listautumisanti joulukuussa 2004 nostivat Adelsonin maailman rikkaimpien ihmisten joukkoon. Syyskuussa 2006 talouslehti Forbes listasi Adelsonin kolmanneksi rikkaimmaksi yhdysvaltalaiseksi Bill Gatesin ja Warren Buffettin jälkeen. Forbes arvioi Adelsonin omaisuuden arvoksi 20,5 miljardia Yhdysvaltain dollaria. Vuoden 2018 listauksen mukaan hän oli maailman 21. rikkain henkilö 38,5 miljardin dollarin omaisuudellaan.
Politiikka.
Adelson kiinnostui 1990-luvun alussa myös politiikasta, ja hän kohosi pian republikaanipuolueen suurlahjoittajien joukkoon. Hän oli republikaanipuolueen jäsen ja asettui Vuoden 2012 Yhdysvaltojen presidentinvaaleissa Mitt Romneyn puolelle.
Adelson antoi vuoden 2012 vaalien aikana lähes 100 miljoonaa dollaria poliittisina lahjoituksina. Vuoden 2016 presidentinvaaleissa hänen lahjoituksensa olivat yli 50 miljoonaa dollaria.
Miljardeja dollareita ihmisten uhkapelaamisella tehnyt Adelson kampanjoi nettipelaamista, erityisesti nettipokeria vastaan. Lisäksi hän tuki huumeiden vastaista sotaa.
Adelson vaikutti myös Israelin politiikasta ja alkoi kiinnostua maan sisäpolitiikasta mentyään naimisiin vuonna 1991 israelilaisen Mirima Ochshornin kanssa. Adelson tuki erityisesti pääministeri Benjamin Netanyahua. Hän perusti vuonna 2007 konservatiivisen "Israel HaYom" -lehden, josta tuli maan luetuin sanomalehti.
Out Stack

Out Stack on yksi Shetlandsaarista. Se sijaitsee Unstista 3 kilometriä pohjoiseen ja aivan Muckle Fluggan pohjoispuolella. Out Stack on siten pohjoisin Britteinsaari. 
Out Stackilla ei ole ihmisasutusta. Saari kuuluu Shetlandsaarten pohjoisten saarten ryhmään ja on osa Hermanessin kansallista luonnonsuojelualuetta.
Kinahmo (albumi)

Kinahmo on Kumikamelin yhdestoista studioalbumi, joka julkaistiin 25. helmikuuta 2004. Nimi ”Kinahmo” tulee Höytiäisen niemessä sijaitsevasta järvenlaskukylästä. Albumin musiikki on raskaampaa ja aggressiivisempaa kuin yhtyeen aikaisempi materiaali. Levyllä on kuultavissa vaikutteita myös hardcore punkista. Syynä tähän on laulaja-kitaristi Koposen hardcore-sivuprojekti, jonka tekemiä kappaleita päätettiin käyttää Kumikamelin levyllä. Yhtye neuvotteli kokonaisen hardcore-albumin tekemisestä, mutta lopulta he päättivät käyttää valmiita kappaleita vain puolen albumin verran. Osa lopuista kappaleista päätyi seuraavalle Simsalabim-albumille. Kappaleesta "Kinahmo" tehtiin musiikkivideo.
Kappaleet.
Sävellys ja sanoitus Koponen ja sovitus Kumikameli, Väänänen ellei toisin mainita
Marko Ahosilta

Marko Ahosilta (s. 24. tammikuuta 1980) on suomalainen jääkiekkohyökkääjä. 
Ahosilta valittiin 18-vuotiaiden EM-kisojen tähdistökentälliseen vuonna 1998. Ahosilta oli Mestis-aikoina KalPan parhaita pelaajia, mutta ura SM-liigassa ei alkanut odotetusti.
Cletus Spuckler

Cletus Delroy Spuckler tai Cletus Del Roy on kuvitteellinen hahmo animaatiosarjassa "Simpsonit". Hän on köyhä maalaistollo, joka asuu Springfieldin kaupungin läheisellä maatilalla vaimonsa Brandinen ja suuren lapsikatraansa kanssa. Cletusin ääninäyttelijä on Hank Azaria ja Brandinen ääninäyttelijä Tress MacNeille. Cletusin ensiesiintyminen oli 5. tuotantokauden jaksossa ”Bart saa elefantin”, jossa hän vilahti vain muutaman sekunnin vitsissä. Cletusin etunimi mainittiin ensi kerran 7. tuotantokauden jaksossa ”Huostaanotetut”. 11. kauden jaksossa ”Naurun takana” hänen sukunimekseen mainittiin Del Roy, mutta 15. kauden jaksosta ”Lapsettomien kapina” alkaen sukunimi on ollut Spuckler.
Cletus ja hänen perheensä.
Cletus on parodia yhdysvaltalaisiin "hillbilly"-maalaisjuntteihin liittyvistä stereotypioista. Hän on idiootti, eräs sarjan tyhmimpiä aikuisia hahmoja. Sarjakuvissa hän on Homer Simpsonin pikkuserkku kolmannessa polvessa, mutta tätä ei ole todistettu. Hän saa elantonsa maanviljelyn ohella pontikankeiton kaltaisista hämärähommista. Hänen perheensä on hyvin sukurutsainen, sillä hänen vaimonsa Brandine on samalla hänen äitinsä, siskonsa ja serkkunsa, mitä Spucklerin suvussa pidetään suorastaan ylpeydenaiheena. Heillä on paljon lapsia, joista yksikään ei käy koulua. Spucklerit asuvat Springfieldin ulkopuolella ränsistyneessä röttelössä ja syövät usein ruoakseen Cletusin ulkoa löytämiä kuolleita eläimiä kuten opossumeja ja pesukarhuja. Kurjuudestaan huolimatta Cletus on aina huoleton ja yleensä hyväntahtoinen.
Cletus on laiha ja hänen vasemmassa käsivarressaan on käärmetatuointi. Cletus käyttää valkoista hihatonta t-paitaa ja farkkuja. Hänellä on harvat kalanruotoviikset ja punaruskea, sotkuinen tukantynkä. Hän puhuu kielioppivirheitä vilisevää Etelävaltioiden murretta.
Cletusin lapset nauttivat väliaikaisesta maineesta musiikillisten lahjojensa ansiosta 18. kauden jaksossa ”Kotiopettajar Lisa”. Saman jakson mukaan Cletus olisi vain kahden lapsensa biologinen isä. Lapsista hieman muita näkyvämmin on ollut esillä 19. kauden jaksossa ”Ammuu!” esitelty Mary Spuckler (ääninäyttelijä Zooey Deschanel), joka on ollut ainakin kolmessa jaksossa Bart Simpsonin lyhytaikainen tyttöystävä.
16. kauden jakson ”Kurkistus tulevaisuuteen” mukaan Cletus tulee tulevaisuudessa olemaan Yhdysvaltain varapresidentti.
Kirsi Alm-Siira

Kirsi Maria Alm-Siira (s. 2. syyskuuta 1974 Noormarkku) on suomalainen uutistoimittaja.
Työura.
Alm-Siira opiskeli pääaineenaan yritysviestintää Satakunnan ammattikorkeakoulussa, josta valmistui 2006. Alm-Siira oli vuodesta 2001 töissä Nelosella urheilu-uutisten lukijana, mutta siirtyi kesällä 2005 MTV3:lle uutisankkuriksi.
Vuoden 2015 keväästä saman vuoden syksyyn Alm-Siira toimi hetken aikaa HSTV:n kanavapäällikkönä, jonka jälkeen hän siirtyi takaisin töihin MTV:lle vuoden 2016 tammikuussa.
Yksityiselämä.
Alm-Siira oli naimisissa Kalle Siiran kanssa. Pari meni naimisiin syyskuussa 2006 ja ilmoitti erostaan tammikuussa 2021. Heillä on kaksi lasta.
Muuta.
Keväällä 2017 Alm-Siira kilpaili "Tanssii tähtien kanssa" -ohjelman kymmenennellä tuotantokaudella, sijoittuen toiseksi. 12. maaliskuuta hän pyörtyi kesken suoran "Tanssii tähtien kanssa" -lähetyksen.
Västervik (Vaasa)

Västervik () on kylä ja Gerbyn suuralueen osa-alue Vaasassa. Se on Gerbyn vieressä olevaa omakotialuetta, jonka asutus on keskittynyt rannoille ja Västervikintien varteen. Västervik on vanha kalastajakylä, jossa on ollut pysyvää asutusta useita satoja vuosia. 
Västervikissä sijaitsee Villa Strömsö, jossa kuvataan televisiosarjaa "Strömsö", sekä venesatama. Kotiseutumuseona nykyään toimiva Hannan tupa vuodelta 1897–1898 on kylän vanhimpia säilyneitä asuintaloja. Alue on siitä erikoinen, että lähes joka viides vaasalainen asuu Gerby–Västervik-alueella, mutta alueella ei juurikaan ole työpaikkoja.
Västervikin kylän tilastollinen pienalue käsittää lähinnä Västervikin kaavoittamattoman alueen. Rajarinne on Västervikin uudempi osa sen eteläpuolella, joka muodostaa oman pienalueensa ja kaupunginosansa. Västervikin pienalueen pieni kaavoitettu osa Rajalahdentien koillispuolella, Rajalammentien varrella kuuluu 36. kaupunginosaan.
Väestö.
Västervikissä, Rajarinne mukaan luettuna, asui 1 788 henkilöä vuonna 2012. Itse Västervikin kylän asukasluku vuonna 2013 oli noin 700.
Västervikin pienalueen asukkaista äidinkielenään suomea puhui 48,4 %, ruotsia 50,0 % ja muita kieliä 1,6 % vuonna 2015. Alueen työvoimasta oli opiskelijoita 15,9 % ja työttömiä 5,8 % vuonna 2013.
Kaupunkilaisten keskuudessa Västervik mielletään rikkaan väestön alueeksi. Siellä olikin vuonna 2014 koko kaupungin korkeimmat keskitulot, 66 650 euroa.
Hikinen iltapäivä

Hikinen iltapäivä ("Dog Day Afternoon") on vuonna 1975 ensi-iltansa saanut yhdysvaltalainen Sidney Lumetin ohjaama ja Frank Piersonin käsikirjoittama elokuva, jonka pääosissa näyttelevät Al Pacino, John Cazale, Chris Sarandon ja Charles Durning. 
Elokuva perustuu pankkiryöstön yritykseen ja kuvailee siihen liittyviä tapahtumia, jotka sijoittuvat vuoteen 1972.
Juoni.
Elokuva pohjautuu brooklyniläisen pankin ryöstöyritykseen. Se kertoo pieleen menevästä pankkiryöstöstä, jonka aviomies teki saadakseen rahat transsukupuoliselle vaimolleen sukupuolenkorjausleikkaukseen. Päähenkilöt Sonny (Pacino) ja Sal (Cazale) ovat molemmat surkimuksia. Toinen elää mielikuvitusmaailmassa, toinen on muuten vain yksinkertainen. Media ryntää ryöstöpaikalle ja mullistaa rikoskuvion.
Arvioita.
"Helsingin Sanomien" tv-sivulla 1997 Mikael Fränti piti "Hikistä iltapäivää" Al Pacinon siihen asti hienoimpiin kuuluvana elokuvana, joka syntyi kun tämä oli "Kummisetä 2:n" jäljiltä hyvin rasittunut ja aikeissa lopettaa Hollywood-uransa. Fränti kehuu tosipohjaisen ja realistisen draaman sisältämiä tragikoomisia ja mustan huumorin piirteitä. "Video-oppaassa" vuodelta 1994 Asko Alanen antoi elokuvalle neljä tähteä viidestä, mikä vastaa sanallista arviota ”erinomainen”.
Signs of Life

Signs of Life on Poets of the Fallin esikoisalbumi, joka julkaistiin 19. tammikuuta 2005. Levyn ensimmäinen single ”Late Goodbye” tuli ihmisten tietoisuuteen "" -pelin myötä. Levy myi 55 listaviikollaan platinaa. Levyltä on julkaistu myös toinen single ”Lift”. "Signs of Life" oli Suomen Top 40 -listalla sijalla 1 samaan aikaan kuin yhtyeen vuonna 2006 ilmestynyt toinen albumi "Carnival of Rust".
Albumi nousi suoraan Suomen virallisen listan sijalle 1.
Fair Isle

Fair Isle on Skotlantiin kuuluva saari Orkneysaarten ja Shetlandsaarten välissä. Se on hallinnollisesti osa Shetlandsaaria.
Fair Isle on 4,8 kilometriä pitkä ja 2,4 kilometriä leveä. Sen pinta-ala on 5,61 km². Asukkaita oli vuonna 1900 noin neljäsataa, ja nykyinen väkiluku on seitsemänkymmenen paikkeilla. Fair Islen lentoasemalta tehdään lentoja Shetlandsaarille. Lisäksi Fair Islella toimii muun muassa lintuasema ja ala-aste.
Fair Islella on ollut ihmisasutusta pronssikaudelta lähtien. 20. elokuuta 1588 voittamattoman armadan lippulaiva "El Gran Grifón" haaksirikkoutui saaren edustalla ja sen miehistö vietti saarella kuusi viikkoa. Hylky löydettiin 1970.
Andrea Evans

Andrea Evans (18. kesäkuuta 1957 – 9. heinäkuuta 2023) oli yhdysvaltalainen näyttelijä. Yhdysvalloissa hänet tunnetaan monista saippuaoopperoista, joissa hän näytteli. Evans näytteli muun muassa Tina Lordia sarjassa "One Life to Live" ja Tawny Moorea "Kauniissa ja rohkeissa".
Vuonna 2004 Evans ja hänen aviomiehensä Steve adoptoivat vauvan.
Disney on Ice

Disney on Ice on Yhdysvalloista kotoisin oleva jokavuotinen tapahtuma, jossa Disneyn satuhahmot luistelevat jäällä ja kertovat tarinansa. Jääshow tekee aina koko maailman kattavan kiertueen, joka vierailee myös Suomessa, Helsingissä. Viime vuosina esitys on Suomessa ollut Hartwall Areenalla. 
Disney on Ice -tapahtumassa ovat esiintyneet monet eri Disney-hahmot, muun muassa Mikki ja Minni Hiiri, Tuhkimo, Tarzan, Monsterit Oy ja Lilo ja Stitch.
Disney on Ice tekee aina elokuvien lauluista ja musiikeista omat versionsa, eikä se koskaan käytä elokuvien versioita. Jääshow’n versiot ovat tyypillisesti nopeatempoisempia ja tyylilajiltaan jazzahtavampia.
Vuosien aikana Suomessa on esitetty muun muassa seuraavia Disney on Ice -aiheisia jäätarinoita:
Carlos Slim Helú

Carlos Slim Helú Aglamaz (s. 28. tammikuuta 1940 México) on meksikolainen liikemies, joka on keskittynyt erityisesti tietoliikennealaan. Vuonna 2019 hän oli maailman viidenneksi rikkain henkilö noin 64 miljardin dollarin omaisuudellaan.
Elämä ja ura.
Slim syntyi maroniittimaahanmuuttajien perheeseen, joka muutti Meksikoon Libanonista. Hänen isänsä Julián Slim Haddad (Yusef Salim Haddad, k. 1953) oli Libanonin maroniittikristitty, joka pakeni ottomaaneja perheensä kanssa teini-iässä Meksikoon 1902. Julián Slim Haddad keräsi omaisuutta kiinteistöillä Meksikon vallankumouksen aikana 1910–1920.
Slim valmistui Universidad Nacional Autónoma de Méxicosta diplomi-insinööriksi vuonna 1961. Slim kasvatti omaisuuttaan Meksikon hallituksen myydessä omaisuuttaan taloudellisessa taantumassa vuonna 1982. Omaisuutensa hän on luonut tietoliikennealalla. Meksikon lankapuhelimista yhdeksän kymmenestä käyttää hänen Telmex-yhtiönsä linjoja ja Telcel/América Móvil on ainoa maanlaajuinen matkapuhelinoperaattori. Slim on ollut Meksikon pörssin varatoimitusjohtaja ja pörssivälittäjien toimitusjohtaja. Hän on ollut Altrian (ent. Philip Morris Companies Inc.; erosi 4/2006), Alcatelin ja SBC Communications (nyt AT&amp;T; erosi 7/2004) hallitusten jäsen.
Vuonna 2005 Slim myi 13 prosentin osuutensa telekommunikaatioyritys MCI Inc.:stä (WorldCom + MCI Communications) Verizon Communicationsille sekä osuutensa Altriassa. Slim on hajauttanut omaisuutensa investointiyritys Grupo Carson kautta, jonka nimi on yhdistelmä hänen ja hänen edesmenneen vaimonsa etunimien etutavuista. Yritys omistaa verkkopankin, tavarataloja, Cigatam-tupakkayrityksen ja laajan ravintolaketjun. Slim omistaa Carson kautta tietokoneiden myyntiketjun CompUSA, jolla on 229 myymälää Yhdysvalloissa ja Puerto Ricossa.
Carlos Slim Helúlla on kuusi lasta ja hän on leski. Hänen vaimonsa etunimi oli Soumaya. Hänen poikansa, Carlos Slim Domit, Marco Antonio ja Patrick, johtavat hänen yrityksiään. Slim omistaa merkittävän kokoelman Rodinin patsaita Méxicon Soumaya-museossa.
Carlosin serkku Alfredo Harp Helu omistaa Forbesin mukaan 1,6 miljardia dollaria. Alfredo oli kidnappaajien vankina 106 päivää vuonna 1994. Helún perhe maksoi 30 miljoonaa dollaria hänen vapauttamisestaan. Forbesin mukaan Alfredo Harp Helu tukee paralympialaisia ja vähävaraisia alkuperäisiä meksikolaistaiteilijoita.
Omaisuus.
Forbesin mukaan Slim oli maailman kolmanneksi rikkain ihminen vuonna 2006 30 miljardin dollarin omaisuudella. Hänen omaisuutensa arvo oli 23,8 miljardia dollaria 2005 ja 13,9 miljardia 2004. Heinäkuun alussa 2007 meksikolainen "Sentido Común" -talouslehti väitti Helún omaisuuden ylittäneen maailman rikkaimman miehen Bill Gatesin omaisuuden arvon. Lehti perusti noin 67,8 miljardin dollarin arvionsa Slimin omistamien yhtiöiden pörssikursseihin, jotka nousivat rajusti vuoden 2007 aikana.
Vuonna 2008 Forbes listasi Slimin maailman toiseksi rikkaimmaksi henkilöksi. Slim ohitti Bill Gatesin Forbesin vuoden 2010 listauksessa, jolloin hänestä tuli maailman rikkain ihminen. Vuoden 2013 Microsoftin pörssinousun myötä hän menetti tämän paikan jälleen Bill Gatesille.
Heino (etunimi)

Heino on alun perin saksalainen miehen etunimi, joka on käytössä myös Suomessa ja Virossa. Nimi on muunnelma Henrik-nimen saksalaisesta vastineesta "Heinrich". 
Suomessa nimi Heino on ollut käytössä jo 1400-luvulla. Vuodesta 1929 lähtien Heinon nimipäivä on ollut 8. toukokuuta. Suomessa nimi Heino on toukokuuhun 2025 mennessä annettu 4 013 henkilölle. Heino on myös sukunimi.
Tunnettuja Heino-nimisiä.
Heino on myös saksalaisen iskelmä- ja folkalaulaja Heinz Georg Krammin taiteilijanimi.
Giaginskajan piiri

Giaginskajan piiri (adygeiksi Джэджэ район, "Džeže raion", ) on hallintopiiri Adygeian tasavallan pohjoisosassa Venäjän federaatiossa. Giaginskajan piiri rajoittuu etelässä Maikopin piiriin, lännessä ja koillisessa Adygeian naapurialueeseen Krasnodarin aluepiiriin, pohjoisessa Šovgenovin piiriin ja idässä Košehablskin piiriin. 
Piirin pinta-ala on 790 km² ja se on Adygeian toiseksi suurin piiri. Piirin hallinnollinen keskus on Giaginskajan kylä, joka sijaitsee 35 kilometrin päässä maan pääkaupungista Maikopista. Hallinnollisesti piiri jakaantuu viiteen maaseutupiiriin, jotka ovat Airjumovski, Dondukovski, Giaginskaja, Kelermesski ja Sergievski. Näissä maaseutupiireissä on yhteensä 32 kylää. 
Vuonna 2002 piirin asukasluku oli 33 458. Väestöstä on adygeita 46 prosenttia. Vuonna 2005 väkiluku oli 33 200.
Hannes

Hannes on miehen etunimi, alkujaan saksalainen Johannes-nimen lyhentymä, joka on käytössä myös Suomessa. Hanneksen nimipäivä on 27. joulukuuta, apostoli Johanneksen muistopäivänä. Suomessa on vuoden 2019 loppuun mennessä ollut kirjoilla 7 193 Hannesta.
Tunnettuja Hannes-nimisiä.
Listan henkilöt ovat suomalaisia, ellei toisin mainita.
Antonio Sabato Jr.

Antonio Sabato Jr. (s. 29. helmikuuta 1972) on italialaissyntyinen yhdysvaltalainen näyttelijä, joka on näytellyt Dantea saippuasarjassa "Kauniit ja rohkeat" vuodesta 2005 vuoteen 2006
Sabato syntyi Roomassa, hänen isänsä Antonio Sabàto oli italialainen näyttelijä ja hänen äitinsä oli tšekkiläinen. He muuttivat Yhdysvaltoihin hänen ollessaan 12-vuotias ja hän sai Yhdysvaltain kansallisuuden marraskuussa 1996. 
Sabato toimi Calvin Kleinin alusvaatemallina ja esiintyi Janet Jacksonin musiikkivideossa "Love Will Never Do (Without You)". Sen jälkeen hän aloitti näyttelemisen. Hän aloitti uransa saippuasarjasta "General Hospital" (1992–1994, 1995), jonka lisäksi hän vieraili "Melrose Placessa" seksikkään mutta hullun Jack Parezin roolissa. Sen lisäksi hän näytteli elokuvassa "The Big Hit" (1998), jossa hän esiintyi alasti. Vuonna 2000 hän vieraili sarjassa "Siskoni on noita". Vuonna 2005 hän sai Dante Damianon rooli saippuasarjasta "Kauniit ja rohkeat". Hän jätti sarjan lokakuussa 2006.
Sabato oli lyhyesti naimisissa lähes kymmenen vuotta vanhemman Alicia Tully Hensonin kanssa vuosina 1992–1993. Hänellä on kaksi lasta: vuonna 1994 syntynyt poika näyttelijä Virginia Madsenin kanssa ja vuonna 2002 syntynyt tytär Kristin Rosettin kanssa.
Rainer

Rainer on alkuaan germaaninen miehen etunimi.
Rainer kuuluu samaan nimiperheeseen kuin muutkin muinaisgermaaniset "ragan-", "ragin-", "rein-" alkuiset nimet, jotka tarkoittavat ’jumalten neuvoa’. Nimen alkumuoto "Raganhar" on yhdistetty sanoista "ragin" ’neuvo’ ja "hari" ’armeija’. Nimi oli välillä yleinen Suomen romaniväestössä.
Suomen almanakkaan nimi tuli vasta vuonna 1995, ruotsinkielisessä se oli vuoteen 1994 asti 9:ntenä toukokuuta. Suomessa siitä ovat käytössä myös muunnokset Raine ja Raino.
Vuoden 2019 loppuun mennessä Digi- ja väestötietoviraston tietojen mukaan 10 997 miestä on Suomessa saanut nimekseen Rainer.
Tunnettuja Rainereita.
Rainer sukunimenä.
Rainer on myös seuraavien henkilöiden sukunimi:
Flipsyde

Flipsyde on hip hop- /rock-yhtye Oaklandista, Kaliforniasta. Yhtyeeseen kuuluvat Steve Knight, Dave Lopez, Jinho "Piper" Ferreira, DJ D-Sharp ja Chantelle Paige. Yhtyeen esikoisalbumi "We The People" julkaistiin vuonna 2005 ja albumilta on julkaistu viisi singleä: "Someday" (2005), "Happy Birthday" (2006), "Trumpets (Never Be the Same Again)" (2006), "Angel" (2006) ja "No More" (2006). Kappaleessa "Happy Birthday" lainattiin samplea venäläisen t.A.T.u.:n kappaleesta "Gomenasai".
Debyyttialbumin ensimmäinen single "Someday" valittiin vuonna 2006 NBC:n talviolympialähetysten tunnusmusiikiksi.
AC Chievo Verona

Associazione Calcio Chievo Verona oli vuonna 1929 perustettu italialainen jalkapallojoukkue Veronasta, Venetosta. "Chievo" on kaupunginosa Veronassa. Vuosina 2001–2007 Chievo Verona pelasi kuusi kautta ja vuosina 
2008–2019 yksitoista kautta Serie A:ssa. Seura meni konkurssiin kesällä 2021.
Historiaa.
AC ChievoVerona pelasi kotipelinsä samalla stadionilla kuin paikallisvastustajansa Hellas Verona. Hellas Verona on menestyneempi joukkue ja sen faneilla oli tapana sanoa, että AC ChievoVerona on varastanut heidän nimensä, värit ja stadionin. AC ChievoVerona oli aiemmin Paluani Chievo ja lisäsi Veronan nimeensä myöhemmin. Hellas Veronan faneilla oli myös tapana pilkata paikallisvastustajaansa sanomalla, että aasitkin lentävät ennen kuin AC ChievoVerona pelaa Serie A:ssa. Kun seura sitten kauden 2000–2001 päätteeksi nousi ensimmäistä kertaa historiansa aikana Serie A:han, se sai lempinimen Mussi Volanti (Lentävät Aasit paikallisella murteella). Fanit eivät pidä lempinimeä pilkkaavana vaan ovat ylpeitä siitä ja seuran virallisilla sivuillakin on nähtävissä lentävä aasi. Seuraa kutsutaan monesti myös nimellä Gialloblu (keltasiniset), ja paikalliset kannattajat käyttävät usein lempinimeä Ceo, joka tarkoittaa Chievoa sikäläisellä murteella.
AC ChievoVeronan paras sijoitus Serie A:ssa on neljäs sija kaudella 2005–2006. Seura sijoittui kauden päätteeksi seitsemänneksi, mutta Italian jalkapalloskandaalin vuoksi edeltä pudotettiin joukkueita pois. Niin sanotusti pelaamalla hankittu paras sijoitus on viides sija seuran ensimmäiseltä Serie A -kaudelta 2001–2002.
Euroopan kentillä menestys on jäänyt vaatimattomaksi. Kaudella 2002–2003 AC ChievoVerona putosi UEFA-cupista jo ensimmäisellä kierroksella kohdattuaan Red Star Belgraden. Jalkapalloskandaalin vuoksi seura pääsi osallistumaan Mestareiden liigan karsintaan kaudella 2006–2007 mutta hävisi kolmannella kierroksella bulgarialaiselle Levski Sofialle. UEFA cupissa taival katkesi ensimmäisellä kierroksella, kun portugalilainen SC Braga meni jatkoon jatkoaikamaalilla. Suomalaisjalkapalloija Perparim Hetemaj on myös pelannut Chievossa.
Bitumi

Bitumi on tiheä, runsasviskoosinen öljypohjainen hiilivety. Sitä esiintyy sellaisenaan asfalttijärvissä luonnonbitumina ja öljyhiekassa. Bitumia voidaan valmistaa teollisesti maaöljyn tislaamisen yhteydessä. Yleisin käyttökohde on teiden päällystys, jolloin soraa, hiekkaa ja muita täyteaineita seokoitetaan bitumipitoiseen sideaineeseen asfaltiksi. Bitumia käytetään myös erilaisissa katteissa esimerkiksi kattojen peittämiseen (bitumikermi eli kattohuopa, bitumiset kattopaanut) sekä tiivistys- tai liimausaineena. Kattojen ohella bitumia voidaan käyttää esimerkiksi rakennusten alapohjan tiivistämiseen radonsuojausta rakennettaessa. 
Luonnonbitumin tiheys ja viskositeetti on seurausta kemiallisesta koostumuksesta – erityisesti suurista asfalteeni- ja hartsimolekyyleistä. Lisäksi bitumissa on usein metalleja, kuten nikkeliä ja vanadiinia, sekä muita alkuaineita kuten typpeä, happea ja rikkiä.
Pekka Sivonen

Pekka Päiviö Sivonen (s. 1961 Heinävesi) on valtiotieteen ylioppilas ja Digian hallituksen entinen puheenjohtaja. Hän on toiminut 1980-luvulla ja 1990-luvulla erilaisissa tiedotus-, viestintä- ja mainosalan tehtävissä muun muassa toimittajana Urheilukalastus-lehdessä, toimitussihteerinä Talouselämä -lehdessä ja vastaavana päällikkönä SanomaPrintin yritysjulkaisuissa. Sivonen on ollut perustamassa Viestinnäntekijät Oy:tä, Mainonnantekijät Oy:tä ja Comma Finland Oy:tä. Hän on myös Commasta irronneen kuopiolaisen mainostoimisto FC Mainonnantekijöiden osakas.
Viestinnäntekijät ajautui konkurssiin kesällä 1995.
Sivosen tähän astisen toiminnan tärkein vaihe alkoi vuonna 1997, jolloin hän perusti Digia Oy:n. Aluksi yhtiö keskittyi internet-markkinoinnin ja multimediasovellusten tuottamiseen yrityksille, mutta 2000-luvun vaihteessa yrityksen toiminta siirtyi ja keskittyi Symbian-käyttöjärjestelmän hyödyntämiseen ja sitä alustanaan käyttävien ohjelmistojen tuottamiseen. Tästä alkoi yhtiön ja Nokia Oyj:n välinen yhteistyö.
Sivosen luotsaamana yksityinen Digia Oy fuusioitui vuonna 2005 pörssiyhtiö SysOpen Oyj:n kanssa, jolloin muodostui SysOpen Digia Oyj, joka muutti nimensä Digia Oyj:ksi vuonna 2008. Johdettuaan Digia Oyj:n hallitusta viisi vuotta päätoimisesti, Sivonen ilmoitti jättäytyvänsä hallituksen rivijäseneksi maaliskuun yhtiökokouksessa 2010. Keväällä 2012 Sivonen jäi kokonaan pois Digian hallituksesta.
Hän on laajentanut yritystoimintaansa vuonna 2005 matkailualalle perustamalla BlueWhite Resorts Oy:n, joka on ostanut yrityksiä muun muassa Tervosta, Nilsiästä, Kuopiosta, Puumalasta ja [[Lieksa]sta.
Aiheesta muualla.
[[Luokka:Suomalaiset elinkeinoelämän vaikuttajat]]
[[Luokka:Vuonna 1961 syntyneet]]
[[Luokka:Elävät henkilöt]]
Viikon pop-LP

Viikon pop-LP oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Ohjelmassa esiteltiin uusi LP-levy, joka usein soitettiin kokonaan tai lähes kokonaan. Yleensä "Viikon pop-LP:n" artisti tai yhtye oli jo saanut jonkin verran nimeä. Uusien kykyjen ohjelma oli "Matkalla maineeseen". Ohjelma kesti 40 minuuttia, ellei urheilulähetys vienyt ohjelma-aikaa kokonaan tai osittain. Kesäkuussa 1980 ohjelma siirtyi "Rockradion" perjantain lähetyksen yhteyteen juonnettuna. Tällöin soitettiin enää alle puolet albumista.
Pop eilen – tänään

Pop eilen tänään oli Yleisradion rinnakkaisohjelmassa tiistai-iltapäivisin lähetetty juonnettu rock-ohjelma 1970-luvulla. Nimensä mukaisesti ohjelmassa soitettiin sekä vanhaa että uutta pop-musiikkia. 
Toimittajina ja juontajina olivat aluksi Heikki "Hector" Harma, myöhemmin myös Jake Nyman sekä Heimo Holopainen. Heikki Harma tutustutti suomalaisia nuoria uusiin brittipopin ilmiöihin kuten David Bowieen, ja usein kävin niin, että ohjelmassa soitetut kappaleet tulivat myöhemmin tutuiksi Hectorin suomentamina ja esittäminä cover-versioina. Holopaisen ohjelmissa kuultiin usein punkrockia; muut toimittajat eivät sitä yleensä soittaneet.
Ohjelma kesti tunnin, ellei urheilulähetys vienyt ohjelma-aikaa kokonaan tai osittain.
Heikki Harma teki myöhemmin Pop eilen – toissapäivänä -nimistä ohjelmaa Radio Suomeen sekä Radio Novaan.
Leppävirran reitti

Leppävirran reitti on läntisempi niistä kahdesta vesireitistä, joiden kautta Kallaveden reitti laskee Haukiveteen. Se kuuluu Vuoksen vesistöön ja kulkee Soisalon saaren länsipuolitse Leppävirran kautta Varkauteen. Reitin vedet purkautuvat Haukiveden Siitinselälle Varkauden Huruskosken ja Ämmäkosken läpi. Näistä ensimmäisessä sijaitsee Stora-Enson omistama vesivoimalaitos.
Reitin varrella ovat Taipaleen, Konnuksen ja Naapuskosken sulkukanavat, joiden kautta kulkee Saimaan 4,35 metrin syväväylä Kuopioon ja Siilinjärvelle.
Toinen Kallaveden laskureiteistä on Soisalon itäpuolitse kulkeva ja kansallismaisemaksikin nimetty Heinäveden reitti, jota käytetään myös Kuopiosta Savonlinnaan johtavana laivaväylänä lähinnä matkailuliikenteessä.
Gundula Janowitz

Gundula Janowitz (s. 2. elokuuta 1937 Berliini) on itävaltalainen ooppera-, oratorio- ja konserttilaulaja, jonka ääniala on lyyrinen sopraano. Hän opiskeli Grazissa ja suoritti debyyttinsä Wienin valtionoopperassa Mozartin oopperan "Figaron häät" Barbarinan roolissa vuonna 1960. Ihastuneena Mozartin oopperoiden rooleihin, eritoten "Taikahuilun" Paminan rooliin, hän sai Herbert von Karajanilta vuonna 1968 kutsun Salzburgin musiikkijuhlille, joilla hän lauloi useina peräkkäisinä vuosina eritoten Donna Annan, kreivittären sekä Fiordiligin rooleja, jotka tekivät hänet kuuluisaksi.
Mozartin roolien lisäksi Janowitzin uralle on mahtunut myös useita Richard Straussin oopperoiden osasuorituksia, näin ovat hänen ohjelmistoonsa kuuluneet Ariadne oopperasta Ariadne auf Naxos, sekä Kreivitär oopperasta Capriccio, jonka ääni ja luonne sopivat hänen äänelleen. Hän on luonut myös rooleja, jotka vaikuttavat vähemmän sopivilta hänen äänelleen, kuten Leonore Fideliossa ja Valkyyrioiden Sieglinde, johon rooliin Herbert von Karajan häntä erityisesti pyysi ja hän äänitti tetralogian von Karajanin johdolla.
Janowitz toimi vuosina 1990–1991 Grazin kaupunginoopperan johtajana.
Saksan demokraattisen tasavallan vaakuna

Saksan demokraattisen tasavallan vaakuna oli Saksan demokraattisen tasavallan (DDR) kansallistunnus. Vaakuna lisättiin Saksan demokraattisen tasavallan lippuun vuonna 1959.
Ensimmäinen versio vaakunasta otettiin käyttöön vuonna 1950. Siinä esiintyivät vain vasara, jonka ympärillä oli kaksi viljantähkää. Tämän version suunnitteli Fritz Behrendt. Pääministeri Otto Grotewohl ei ollut tyytyväinen tähän vaakunaan, koska se ei hänen mukaansa kuvannut Itä-Saksaa tarpeeksi hyvin. Viimeisin versio otettiin käyttöön vuonna 1955 säädetyn lain nojalla. Vaakunassa esiintyvät vasara, harppi ja viljalyhteet kuvaavat maan kolmea luokkaa: työväki (vasara), älymystö (harppi) ja maanviljelijät (viljalyhteet).
DDR:n johto päätti 31. toukokuuta 1990, että vaakuna tulisi poistaa julkisista rakennuksista viikon sisällä. Tästä huolimatta vaakunaa käytettiin kuitenkin vielä esim. virallisissa asiakirjoissa siihen saakka kunnes Itä-Saksa lakkasi olemasta.
Tšekin lippu

Tšekin lippu () on Tšekin tasavallan lippu. Se otettiin käyttöön vuoden 1993 samettieron jälkeen, jolloin Tšekkoslovakia jakaantui Tšekiksi ja Slovakiaksi. Tätä ennen samainen lippu oli ollut Tšekkoslovakian lippuna. Se oli hyväksytty Tšekkoslovakian lipuksi vuonna 1920 hieman itsenäistymisen jälkeen. Lipussa oleva sininen kolmio lisättiin Böömin lippuun, jotta se eroaisi Puolan lipusta.
Lipun värit ovat symbolisia. Väreistä valkoinen (tai hopea) on perinteinen Böömin väri ja symboloi taivasta. Punainen on Määrin väri ja symboloi verenvuodatusta vapaan valtion vuoksi. Sininen taas on Slovakian perinteinen väri ja symboloi puolueettomuutta ja riippumattomuutta. Sininen jätettiin Tšekin lippuun samettieron jälkeen sen symboliarvon vuoksi. Se symboloi tšekeille edelleen puolueettomuutta ja riippumattomuutta.
Threat

Threat on suomalaisen Fragmentin kehittämä räiskintäpeli, joka on julkaistu sharewarena vuonna MS-DOSille. Pelin kokoversiota ei enää saa mistään.
Pelaaminen.
Asteroidilla olevaan kaupunkiin hyökkää verenhimoinen hirviöjoukko. Puolustukseen lähetetään eliittisotilaat joita voi olla 1–3. Jokaisen kentän alussa voi ostaa kaupasta asioita ja ensiapupakkauksia niillä rahoilla, joita siihen mennessä on kentistä kerännyt. Kenttien tavoitteena voi olla joko tietyssä paikassa oleminen oikeaan aikaan, esineiden räjäyttäminen tai kaikkien vihollisten eliminointi. Tiimipelin lisäksi pelaajat voivat taistella keskenään kentissä, joita voi tehdä kenttäeditorilla. Kun vihollisen on ampunut, tulee tähän kohtaan lisää energiaa, rahaa ammuksia tai pääkallopommi. Vihollisia Threatissa on useita.
Smultronstället

Smultronstället () oli Yleisradion ruotsinkielisen kanavan Riksradionin rockohjelma. Ohjelmaa lähetettiin lauantai-iltapäivisin 1970-luvun lopulla. Ohjelman toimittajina ja juontajina olivat muun muassa Ronnie Österberg ja Mikael Wiik.
Ryder Cup

Ryder Cup on joka toinen vuosi järjestettävä golfin joukkueturnaus, jossa kohtaavat Euroopan ja Yhdysvaltain parhaat golfammattilaiset. Kilpailun järjestävät PGA of America ja PGA European Tour. Naisten vastaava kilpailu on Solheim Cup.
Historiaa.
Vuonna 1926 järjestettiin näytösottelu Wentworth Clubin East Course -kentällä Yhdysvaltain ja Ison-Britannian joukkueiden välillä. Tuon ottelun innoittamana ensimmäinen Ryder Cup järjestettiin seuraavana vuonna. Vuosina 1935–1973 britit saavuttivat vain yhden voiton, ja vuonna 1973 turnaus pelattiin ensi kertaa Yhdysvaltain sekä Ison-Britannian ja Irlannin pelaajista koostuneiden joukkueiden välillä. Nykyinen tapa, jossa kilpailevat Yhdysvaltain ja Euroopan joukkueet, otettiin käyttöön vuonna 1979. 
Tulokset.
^2001 ottelua lykättiin vuodella syyskuun 11. päivän iskujen vuoksi. 
Vuosina 1969 ja 1989 tuloksena oli tasapeli, jolloin pokaali jäi edellisen turnauksen voittajalle.
Lehtipuhallin

Lehtipuhallin on laite, jota käytetään lehtien tai muun irtaimen aineksen siirtämiseen maassa laitteen tuottaman puhallusilman voimalla. Useimmat lehtipuhaltimet toimivat polttomoottorilla.
Meluhaitat.
Polttomoottorikäyttöisille lehtipuhaltimille on ominaista erittäin korkea melutaso. Voimakkaimmillaan puhaltimen melutaso on noin 110 desibeliä. Sähkökäyttöisten melutaso on matalampi, keskimäärin 65–70 desibeliä. 
Melun vuoksi laitteen käyttö kiellettiin Yhdysvalloissa eräissä kaupungeissa jo 1970-luvulla, ja tällä hetkellä noin sadan yhdysvaltalaisen kaupungin järjestyssäännöissä on jonkinasteinen käyttökielto tai -rajoitus lehtipuhaltimille. 
Suomessakin lehtipuhallinten käytön on koettu vähentävän asumisviihtyisyyttä. Lehtipuhallin valittiinkin Suomen Luonto -lehden kisassa vuoden 2000 turhakkeeksi. Kuopiossa tutkittiin vuonna 2003, miksi lehtipuhaltimen melu ärsyttää korvia erityisesti. Selvisi, että jo alun perin kova melu muuttuu entistä häiritsevämmäksi kantautuessaan kerrostalon kaikuvalta sisäpihalta sisälle asuntoon. Suomen ympäristöministeriö on ohjeistanut, että asuinympäristössä melu saa olla enintään 55 desibeliä, ja lehtipuhallin ylittää tuon rajan selkeästi. Esimerkiksi Turussa ja Jyväskylässä lehtipuhaltamisen aiheuttamasta melusta valitetaan usein. Melu aiheuttaa myös lehtipuhaltajille työsuojeluongelmia. Syksyllä 2024 joukko Helsingin kaupungivaltuutettuja ja varavaltuutettuja esitti, että kaupungin pitäisi selvittää, voitaisiinko äänekkäät puhaltimet kieltää kokonaan.
Sykloheksyyliasetaatti

 
Sykloheksyyliasetaatti, jonka kemiallinen kaava on C8H14O2 ja rakennekaava CH3COOC6H11, on etikkahapon ja sykloheksanolin esteri. Siitä käytetään myös nimiä "heksaliiniasetaatti" ja "asetaattisykloheksanoli".
Normaaliolosuhteissa sykloheksyyliasetaatti on olomuodoltaan väritön neste, joka ei sekoitu veteen. Sillä on tunnusomainen haju. Moolimassa on 142,2 g/mol, sulamispiste −77 °C, kiehumispiste 177 °C, tiheys 0,97 g/cm3, leimahduspiste 58 °C c.c., itsesyttymislämpötila 334 °C ja CAS-numero 622-45-7. 
Sykloheksyyliasetaatti liuottaa monia orgaanisia yhdisteitä, myös polymeerejä, minkä vuoksi sitä käytetään usein liuottimena. Se parantaa myös maalien maalausominaisuuksia. Sykloheksyyliasetaatin hyvän tuoksun vuoksi sitä käytetään hajusteissakin.
Monica Bellucci

Monica Anna Maria Bellucci (s. 30. syyskuuta 1964 Città di Castello, Umbria) on italialainen näyttelijä.
Ura.
Bellucci aloitti mallintyöt rahoittaakseen lakiopintojaan Perugian yliopistossa, mutta siirtyi lopulta kokopäiväiseksi malliksi.
Belluccin elo­kuvaura alkoi 1990-luvun alussa. Hänen ensimmäinen merkittävä englannin­kielinen roolinsa oli vuoden 1992 "Bram Stokerin Draculassa", ja päärooli oli italialaisessa elo­kuvassa "Malèna". Bellucci tunnetaan Persephonen roolistaan elo­kuvissa "The Matrix Reloaded" ja "The Matrix Revolutions". Hän on myös ääni­näytellyt samaa hahmoa "Matrix"-aiheisissa video­peleissä. "" -pelissä Bellucci ääni­näytteli Kaileenaa, ja "The Passion of the Christissa" Bellucci esitti Maria Magdaleenaa. Bellucci on myös näytellyt elo­kuvassa "Grimmin veljekset", jossa hän esittää metsää hallitsevaa kuningatarta. Vuonna 2015 Belluccilla oli lyhyt sivurooli ”Bond-tyttönä” elo­kuvassa "007 Spectre". 50 vuoden ikäisenä hän on James Bond -elo­kuva­sarjan vanhin Bond-tyttö – aiemmin ikäennätystä piti hallussaan 39-vuotiaana "007 ja Kulta­sormessa" esiintynyt Honor Blackman.
Yksityiselämä.
Vuosina 1990–1992 Bellucci oli naimisissa italialaisen valokuvaajan Claudio Carlos Basson kanssa.
Vuonna 1999 Bellucci meni naimisiin "Kohtalokas asunto" -vastanäyttelijänsä Vincent Casselin kanssa. Heillä on kaksi tytärtä (Deva Cassel s. 2004 ja 2010). Cassel ja Bellucci ilmoittivat erostaan 26. elokuuta 2013.
Bellucci puhuu äidin­kielensä lisäksi sujuvasti ranskaa ja englantia.
Dietyleeniglykolimonobutyylieetteriasetaatti

Dietyleeniglykolimonobutyylieetteriasetaatti on normaaliolosuhteissa olomuodoltaan väritön neste, joka sisältää sekä eetterin että esterin funktionaalisen ryhmän. Dietyleeniglykolimonobutyylieetteriasetaatista käytetään myös nimityksiä "2-(2-butoksietoksi)etanoliasetaatti", "butyylikarbitoliasetaatti", "diglykolimonobutyylieetteriasetaatti" tai "DEGBEA". Dietyleeniglykolimonobutyylieetteriasetaatin kemiallinen kaava on C10H20O4 ja rakennekaava CH3COOCH2CH2OCH2CH2OC4H9. 
Dietyleeniglykolimonobutyylieetteriasetaatin moolimassa on 204,3 g/mol, sulamispiste −32 °C, kiehumispiste 245–247 °C, tiheys 0,98 g/cm3), liukoisuus veteen 20 °C:n lämpötilassa 6,5 g/100 ml, leimahduspiste 105 °C c.c., itsesyttymislämpötila 290 °C ja CAS-numero 124-17-4. 
Käytetään öljyjen, hartsien, kumien ja selluloosanitraattien ja polymeeripinnoitteiden liuottimina sekä lakkojen ja pinnoitteiden pehmittiminä. Ainetta saatetaan käyttää esimerkiksi tulostimen musteissa, emalipinnoitteissa, maaleissa, tarroissa, huonekalujen hoitoaineissa ja siivoustuotteissa.
The Passion of the Christ

The Passion of the Christ (suom. televisioesityksessä "Kristuksen kärsimyskertomus") on Mel Gibsonin ohjaama elokuva Jeesuksen kahdestatoista viimeisestä tunnista. Näitä tunteja nimitetään kristillisessä perinteessä passioksi.
Elokuva ei ala alkuteksteillä, jossa esitellään perinteisesti tekijät vaan tekstillä: ""Hän on haavoitettu meidän rikkomustemme tähden, runneltu meidän pahain tekojemme tähden; Hänen haavainsa kautta me olemme parannetut." Jesaja 53; 700 eaa." Filmi kuvaa Jeesuksen matkaa Golgatalle. Raa'an elokuvan tarkoituksena on saada katsoja ymmärtämään, ettei kristinuskon perustana oleva Jeesuksen uhraus ollut mikään helppo tehtävä. Elokuva on toiseksi menestynein alle 18-vuotiailta kielletty elokuva ensimmäisen viikonlopun tuotoissa mitattuna.
Kiista ikärajasta Suomessa.
Elokuvan levittäjä Scanbox Entertainment Finland haki elokuvalle K-15-ikärajaa, mutta Valtion elokuvatarkastamo päätti asettaa ikärajaksi K-18. Scanbox jätti saman tien Valtion elokuvalautakunnalle valituksen. Valtion elokuvatarkastamon johtajan Matti Paloheimon mukaan korkean ikärajan perusteena oli elokuvan väkivalta, jota pidettiin liioiteltuna, pitkitettynä ja sadistisena. Esimerkiksi Tanskassa, Norjassa ja Ruotsissa elokuva on kielletty alle 15-vuotiailta. Scanboxin markkinointikoordinaattori Sari Leinala puolustelee elokuvan kerrontaa myös sillä, että tarina on kaikille tuttu. "Kukaan ei tule yllättymään, mitä siinä tapahtuu. Tässä on erittäin tarkasti yritetty rekonstruoida tapahtumia. Elokuva olisi tärkeä opetuksellisesti. Lukioikäistenkin pitäisi päästä katsomaan se", Leinala vetosi. Elokuvatarkastamo muistutti 2008 seurakuntia siitä, että "Passion of the Christin" ikäraja on 18 vuotta. Eräillä rippileireillä oli esitetty elokuvaa tätä nuoremmille.